Aɣbel-a d aɣbel meqqren aṭas, yella-d ula deg yeswiren nniḍen n isegmi, imi selmaden tussiniwin n tmetti s taɛrabt maca tussniwin tiɛlayanin s tutlayt n Tefransist, ihi rran tafransist d tutlayt n tussna maca taɛrabt i wayen yerzan tasekla d tussniwin n tmetti (umdan). Deg temsalt-a ula d inelmaden yessulin almad neɣ wid yesɛan igerḍasen tafen-d iɣeblan, imi ulac imukan n uxxeddim s waṭas i yellan s tutlayt n taɛrabt, anda dagi nettaf-d tutlayt n tafransist teɣmer akk annar n uxeddi deg Tmurt n Lezzayer, anect-a yewwi-d aḥbas n ulmad n waɛraben deg Jumber 1979, seg uḥbas-a, imdebren rnan neɣ ddan s lemɣawla deg uɛereb n tesdawit.